ร้านจริณพาย ขึ้นชื่อในเรื่องของพายมากๆ แป้งพายที่นี่กรอบอร่อยค่ะ ชิ้นก็ใหญ่ด้วย มีทั้งพายมะพร้าว พายฟักทอง พายมะม่วง พายบลูเบอรี่ บราวนี่ ฯลฯ อีกหลายตัวเลยค่ะ แต่เห็นที่คนสั่งเยอะๆก็เป็นพายมะพร้าวอ่อนนี่แหล่ะค่ะ ที่นี่เค้าให้เนื้อมะพร้าวอ่อนเยอะมากๆ หน้าพายก็ไม่เหมือนที่อื่น จะฟูๆน่าจะเป็นไข่ขาวค่ะ กินแล้วยุบในปากสนุกมากเลยค่ะ 555 หาทานได้ที่นี่ที่เดียวจริงๆ สาขานี้อยู่ที่ถนนนิมมานฯซอย 11 เป็นร้านเล็กๆ มีที่นั่งทั้งด้านในและด้านนอก ราคาสำหรับพายมะพร้าวอ่อน 65 บาทค่ะ เครื่องดื่มก็มีเยอะ พวกชาต่างๆ สั่งชากุหลาบร้อนมาค่ะ กลิ่นไม่ค่อยออกกุหลาบเท่าไหร่